Կրաբի (պոկեմոն)

Կրաբի (անգլ.՝ Krabby), առաջին սերնդի ջուր տեսակի արևադարձային պոկեմոն, որը պոկեմոնների ազգային ցանկում (հավաքագրված է «Կանտո» պոկեդեքսում) հաշվառված է #098 կարգաթվի ներքո։ Համարվում է «Պոկեմոն» ապրանքանիշի մանգայի և անիմեի կերպար։ Կրաբին ոսկե խեցգետին է, որն աչքի է ընկնում իր երկու սրածայր և կեռ թևիկներով, որի միջոցով էլ գրոհում է թշնամուն։ Հանդիպում է արևադարձային և ծովափնյա գոտիներում։ Պիջոտտոն հայտնի է նաև որպես Էշ Կետչումի առաջին պոկեմոններից մեկը։
Կրաբին պոկեմոնի զարգացման երկու աստիճաններից առաջինն է։ Վերջինս մակարդակ 28-ում զարգանում է՝ վերածվելով ահռելի Կինգլերի։ Էվոլյուցիայի արդյունքում տիպային հատկություններ չեն փոխվում։


== Նկարագրություն ==
Մյուս խեցգետինների պես Կրաբիի մարմինը ևս պատված է կարծր արտաքին մակերևույթով՝ խիտինային կուտիկուլայով, որը հաճախ կիր է պարունակում և զրահ առաջացնում։ Նման ֆիզիոլոգիական կառուցվածքը պոկեմոնին օգտնում է պաշտպանել փոքրիկ և նուրբ մարմինը։ Բավականին փոքրիկ պոկեմոն է․ ստորին և վերին վերջույթները մարմնին միացված են բարակ ոսկորներով։ Վերջինիս գլխավոր կառուցվածքային առանձնահատկությունը մեծ և կարմիր թևիկներն են, որոնք ունեն սրածայր եզրեր։ Թևիկների օգնությամբ Կրաբին իրականացնում է իր կարողությունների մեծ մասը։ Որոշ դեպքերում Կրաբին մարմնից անջատում է իր թևիկները, իսկ ռեֆլեքսավերականգնման գործընթացների շնորհիվ այն կարճ ժամանակահատվածում աճում է։
Վայրի Կրաբիներն ապրում են ջրային տարածքների ափամերձ գոտիներում՝ ինչպես աղի, այնպես էլ քաղցրահամ ջրերում։ Ամենից շատ հանդիպում են արևադարձային լողափերում, որտեղ վերջինս պատսպարվում է ավազների մեջ։ Սննդի անբավարարության պայմաններում վերջինս ավազ ուտելով իսկույն վերականգնվում է, իսկ իր տունը պաշտպանելու ժամանակ ցուցաբերում չափազանց ագրեսիվ վարքագիծ։ Կրաբիի հիմնական պաշտպանական միջոցը փրփրառաջացումն է։ Փրփուրի միջոցով վերջինս պաշտպանում է իր մարմինը և հակառակորդի համար ստեղծում խաբուսիկ իրավիճակ։ Ընդհանուր առմամբ, վտանգի կամ սպառնալիքի առկայության ժամանակ այս պոկեմոնը կարողանում է պաշտպանել իրեն գրեթե ցանկացած տեղում։


== Հմտություններ ==
Կրաբին նախկինում ունեցել է երեք աբիլիթի, որոնցից մեկն այժմ վերացել է։ Ներկայումս այս պոկեմոնի տեխնիկական հմտությունները հետևյալներն են․

«Չափազանց կտրող»՝ այս աբիլիթիի ի կատար ածման ժամանակ Կրաբին օգտագործում է իր երկու կարմրավուն և կարծր թևիկները։ Դրանց սրությունից օգտվելով այս պոկեմոնը ճանկում է հակառակորդին և էական վնաս հասցնում վերջինիս։ Եթե ախոյան պոկեմոնը պոչավոր է, ապա առավել հավանական է, որ պոչը կդառնա Կրաբիի գրոհի անմիջական թիրախակետը։
«Խեցի զրահ»՝ այս աբիլիթին մեծապես ունի պաշտպանական նշանակություն։ Կրաբին օգտագործելով իր ամուր խեցին դեմ հանդիման է դուրս գալիս հակառակորդին հարվածին։ Շատ ժամանակ այս աբիլիթին օգտագործվում է հանկարծակի հարվածի պարագայում։ Այն նաև պաշտպանում է թունավորումից։


== Անիմեում ==


=== Էշ Կետչումի Կրաբին ===
Անիմեում Կրաբիի ամենահայտնի պոկեմարզիչներից է Էշ Կետչումն Ալաբաստիա քաղաքից։ Էշը Կրաբիին որսում է «Փարոսի առեղծվածը» թողարկման ժամանակ՝ ցերեկային լողափում։ Վերջինս ավազների մեջ նկատում է փոքրիկ պոկեմոնին և միանգամից պոկեգնդի միջոցով որսում վերջինիս։
Այնուհետև նա տեղեկանում է, որ պոկեմարզիչը չի կարող ձեռքի վրա ունենալ միաժամանակ վեցից ավելի պոկեմոն և Կրաբիին տեղափոխում է պրոֆեսոր Օուկի լաբորատորիա։ Նույն ժամանակ Էշը տեղեկանում է նաև, որ միևնույն օրը ահռելի չափի Կրաբի է որսացել նաև իր հակառակորդը՝ Գարին։ Էշի Կրաբին մնում է լաբորատորիայում մինչև Ինդիգոների լիգայի սկսելը։ Նախքան առաջին հանդիպումը՝ Էշը պրոֆեսոր Օուկից ետ է խնդրում Կրաբիին և վերջինիս օգտագործում առաջին իսկ մարտում՝ ջրային մարզադաշտում։
«Ռաուդն առաջին՝ սկսեցի՜նք․․․» թողարկման ընթացքում տեղի է ունենում Էշ Կետչումի դեբյուտային մարտը պոկեմոնների լիգայում։ Հաղթելով Էքզեգյուտորին՝ Էշի Կրաբինն վերածվում է Կինգլերի։ Այսպիսով, անիմեում սա Էշի Կրաբիի առաջին և միակ մրցությունն էր։ Էվոլյուցիայի ենթարկված Կինգլերի շնորհիվ Էշը հաղթում է Ինդիգոների լիգայի առաջին մրցությունը՝ հաղթելով նաև հակառակորդի Սիդրային և Գոլբատին։
Էշ Կետչումի պոկեդեքսը Կրաբիի մասին պարունակում է հետևյալ տեղեկատվությունը․


=== Այլ պոկեմարզիչների Կրաբիներ ===
Էշի հետ միաժամանակ մեկ այլ և չափերով անհամեմատ ավելի մեծ Կրաբի է որսում նաև պրոֆեսոր Օուկի թոռը՝ Գարին, որը Կետչումի գլխավոր հակառակորդն էր։ Սակայն, ի տարբերություն Էշի՝ Գարիի Կրաբին այդպես էլ չի վերածվում Կինգլերի և շարունակում է մնալ սկզբնական մակարդակում։
Կրաբին անիմեի առաջին եթերաշրջանում հիշատակվում է նաև «Էվոլյուցիայի բացատրությունը» թողարկման ընթացքում, որտեղ վերջինս մի պահ դուրս է գալիս ջրից և բռնում սկզբում Սլովպոուկի և ապա Փսայդաքի պոչը։


== Ծանոթագրություններ ==